pythainlp/thai-wiki-dataset-v4 huggingface dataset:
อังโกะ ซากางูจิ

อังโกะ ซาคากุจิ (; โรมาจิ: "Sakaguchi Ango") เกิดวันที่ 20 ตุลาคม พ.ศ. 2449 – 17 กุมภาพันธ์ พ.ศ. 2498) เป็นนักเขียนชาวญี่ปุ่น ผู้เขียนเรื่องสั้นและนวนิยาย และเป็นนักเขียนเรียงความชื่อจริงของเขาคือเฮโงะ ซากากุจิ ; โรมาจิ: "Sakaguchi Heigo"
ประวัติ.
อังโงะ ซากากุจิ เกิดที่เมืองนีงาตะ เป็นหนึ่งในกลุ่มนักเขียนญี่ปุ่นรุ่นใหม่ที่มีชื่อเสียงขึ้นในช่วงหลังจากที่ญี่ปุ่นพ่ายแพ้ในสงครามโลกครั้งที่สอง อังโกะ ซาคากุจิ ได้รับการเชื่อมโยงกับกลุ่มบูไรฮะ ซึ่งหมายถึงกลุ่มนักเขียนเสเพลที่แสดงออกถึงความไร้จุดหมายและวิกฤตอัตลักษณ์ของญี่ปุ่นหลังสงครามโลกครั้งที่สอง
ในปี พ.ศ. 2489 เขาได้เขียนเรียงความที่มีชื่อเสียงที่สุดของเขา Darakuron" ("Discourse on Decadence") ซึ่งวิเคราะห์บทบาทของบูชิโดในช่วงสงคราม มีการโต้แย้งกันอย่างกว้างขวางว่าเขามองว่าญี่ปุ่นหลังสงครามเป็นที่เสื่อมโทรม แต่ก็ซื่อตรงมากกว่าญี่ปุ่นในช่วงสงครามที่สร้างขึ้นบนภาพลวงตาอย่างบูชิโด (งานนี้เองไม่ได้กล่าวถึงความหมายของความเสื่อมโทรมแต่อย่างใด)
อังโงะเกิดในปี พ.ศ. 2449 และเป็นลูกคนที่ 12 จากทั้งหมด 13 คน เขาเกิดในช่วงที่ญี่ปุ่นอยู่ในภาวะสงครามอย่างต่อเนื่อง พ่อของเขาเป็นประธานของ Niigata Shimbun เป็นนักการเมือง และกวีอังโงะต้องการเป็นนักเขียนเมื่ออายุ 16 ปี เขาย้ายไปโตเกียวเมื่ออายุ 17 ปี หลังจากทำร้ายครูที่จับเขาได้ว่าโดดเรียน พ่อของเขาเสียชีวิตด้วยโรคมะเร็งสมองในปีถัดมา ทิ้งหนี้สินจำนวนมากให้กับครอบครัว เมื่ออายุ 20 ปี อังโงะสอนเป็นครูสำรองในโรงเรียนมัธยมอยู่หนึ่งปี เขามีความสนใจในพุทธศาสนาอย่างมากและเข้าเรียนที่ มหาวิทยาลัยโทโย เพื่อศึกษาปรัชญาอินเดีย และจบการศึกษาเมื่ออายุ 25 ปี ตลอดชีวิตนักศึกษา อังโงะแสดงความเห็นอย่างเปิดเผย
หลังจบการศึกษา เขาเขียนผลงานวรรณกรรมต่าง ๆ และได้รับคำชมจากนักเขียนอย่างมากิโนะ ชินอิจิ อาชีพนักเขียนของเขาเริ่มขึ้นพร้อมกับการขยายอำนาจของญี่ปุ่นไปยังแมนจูเรีย เมื่ออายุ 27 ปี เขาได้พบและเป็นเพื่อนกับยาดะ สึเนโกะ แม่ของเขาเสียชีวิตเมื่อเขาอายุ 37 ปี ในช่วงสงครามโลกครั้งที่สอง เขาต้องต่อสู้เพื่อให้ได้รับการยอมรับในฐานะนักเขียนอยู่หลายปีก่อนที่จะประสบความสำเร็จด้วยผลงาน "A Personal View of Japanese Culture" ในปี พ.ศ. 2485 และอีกครั้งกับ "On Decadence" ในปี พ.ศ. 2489
ในปี 2489 อังโงะ ซากากุจิได้เขียนนิยายแนวสืบสวนฆาตกรรมที่เสียดสีสังคมชื่อว่าFurenzoku satsujin jiken ("The Non-serial Murder Incident" แปลและตีพิมพ์เป็นภาษาฝรั่งเศสในชื่อMeurtres sans série) ซึ่งทำให้เขาได้รับรางวัล Mystery Writers of Japan Award ในปี พ.ศ. 2491 อังโงะมีลูกคนแรกเมื่ออายุ 42 ปีกับภรรยาของเขา มิจิโยะ คาจิ ต่อมาอังโงะเสียชีวิตด้วยโรคหลอดเลือดโป่งพองในสมองเมื่ออายุ 48 ปีในปี พ.ศ. 2498 ที่ ครีว, จังหวัดกุมมะ
อ่านเพิ่มเติม.
For more on Sakaguchi's role in postwar Japan, see John Dower's book "Embracing Defeat", pp. 155–157.
อิสยาห์ 11

อิสยาห์ 11  เป็นบทที่ 11 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ บทที่ 11 ของหนังสืออิสยาห์สามารถแบ่งได้เป็นสองส่วนหลักคือวรรค 1–9 และวรรค 11–16 โดยมีวรรค 10 เป็นข้อความเชื่อมโยงระหว่างทั้งสองส่วน คัมภีร์ไบเบิลฉบับนิวอินเตอร์เนชันแนลเรียกชื่อบทนี้ว่า "กิ่งจากเจสซี" (The Branch from Jesse)
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 16 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่::
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
การปกครองอันชอบธรรมของกิ่ง (11:1–9).
ส่วนนี้เกี่ยวข้องการความต่อเนื่องอย่างไม่แตกหักระหว่างราชวงศ์ของดาวิดกับกษัตริย์เมสสิยาห์ที่จะเสด็จมา แม้ว่าราชวงศ์ดาวิดจะ 'ถูกตัดจนเหลือเพียงตอไม้' เนื่องจากความเย่อหยิ่งและความไม่ซื่อสัตย์ของราชวงศ์
"จะมีหน่อหนึ่งแตกออกจากตอของเจสซี"
"และกิ่งหนึ่งที่งอกจากรากของเขานั้นจะเกิดผล"
วรรค 1.
การอ้างอิงข้าม: อิสยาห์ 11:10
"#เปลี่ยนทาง ความชื่นชอบของท่านคือความยำเกรงพระยาห์เวห์"
"ท่านจะไม่พิพากษาตามสิ่งที่ตาท่านได้เห็น"
"หรือตัดสินตามสิ่งที่หูท่านได้ยิน"
"#เปลี่ยนทาง แต่ท่านจะพิพากษาคนจนด้วยความชอบธรรม"
"และตัดสินให้กับคนต่ำต้อยของแผ่นดินด้วยความเที่ยงธรรม"
"ท่านจะตีแผ่นดินโลกด้วยตะบองจากปากของท่าน"
"และท่านจะประหารคนอธรรมด้วยลมจากริมฝีปากท่าน"
 "สุนัขป่ากับลูกแกะจะอาศัยอยู่ด้วยกัน"
 "เสือดาวจะนอนเคียงข้างแพะ"
 "ลูกวัวกับสิงโตและลูกอ่อนของสัตว์อื่นๆ จะอยู่ด้วยกัน"
 "และเด็กเล็กๆ คนหนึ่งจะนำพวกมัน"
"พวกมันจะไม่ทำร้ายหรือทำลายกัน ตลอดทั่วภูเขาศักดิ์สิทธิ์ของเรา เพราะแผ่นดินโลกจะเต็มไปด้วยความรู้เรื่ององค์พระผู้เป็นเจ้า ดุจน้ำปกคลุมทะเล"
วรรค 9.
ข้อความในวรรคนี้ได้รับการสะท้อนถึงในบทที่ 65
 "#เปลี่ยนทาง "ในวันนั้นรากของเจสซีจะตั้งเด่น"
 "ดุจธงสำหรับมวลประชาชาติ ชาติต่างๆ "
 "#เปลี่ยนทาง จะรวมพลกันมาหาเขา"
 "และที่พำนักของเขาจะสง่างาม""
อิสยาห์ 12

อิสยาห์ 12  เป็นบทที่ 12 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ คัมภีร์ไบเบิลแคมบริดจ์สำหรบโรงเรียนและวิทยาลัย (Cambridge Bible for Schools and Colleges) บรรยายถึงบทที่ 12 ของหนังสืออิสยาห์ว่าเป็น "บทส่งท้ายที่เป็นบทกวีสั้น ๆ ถึงส่วนสำคัญส่วนแรกของหนังสือ (บทที่ 1–12)" 
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 6 วรรค ประกอบด้วยเพลงสวดสรรเสริญขนาดสั้น 2 เพลง ไฮน์ริช เอวัลท์ (Heinrich Ewald) นักศาสนาศาสตร์โปรเตสแตนต์แย้งในปี ค.ศ. 1840 ว่าทั้งสองเพลงนี้มีภาษาที่มีลักษณะเฉพาะที่อิสยาห์ใช้ในที่อื่นเพียงเล็กน้อย และอาจเป็นส่วนที่เพิ่มเติมเข้ามาในหนังสือในภายหลัง ในช่วงปลายศตวรรษที่ 19 ความเห็นของเขา "ค่อย ๆ ได้รับการยอมรับในหมู่นักวิชาการอย่างกว้างขวาง"
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่::
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
 "ดูสิ พระเจ้าเป็นความรอดของข้าพเจ้า"
 "ข้าพเจ้าจะวางใจและไม่กลัว"
 "เพราะพระยาห์เวห์ คือพระยาห์เวห์เองทรงเป็นกำลังและบทเพลงของข้าพเจ้า
 "และพระองค์ทรงเป็นความรอดของข้าพเจ้าแล้ว"
วรรค 2.
ภาษาฮีบรู (ต้นฉบับเมโซเรติก)
 הנה אל ישועתי אבטח ולא אפחד כי־עזי וזמרת יה יהוה ויהי־לי לישועה׃
การถอดอักษร:
 hi·neh EL ye·shu·'a·ti eb·takh we·lo eph·khad 
ki-a·zi we·zim·rat YAH YHWH way·hi-li li·shu·'ah.
ดูเพิ่ม.
<templatestyles src="Div col/styles.css"/>
วีระพล จงจอหอ

สิบตำรวจตรี วีระพล จงจอหอ (7 กุมภาพันธ์ พ.ศ. 2544 –) เป็นนักมวยสากลชาวไทย เขาเข้าร่วมในโอลิมปิกเยาวชนฤดูร้อน 2018 โดยได้รับรางวัลเหรียญทองแดงในการแข่งรุ่นมิดเดิลเวตเยาวชนชาย นอกจากนี้ วีระพลยังได้เข้าร่วมการแข่งมวยสากลชิงแชมป์โลก 2021 โดยได้รับรางวัลเหรียญทองแดงในรุ่นมิดเดิลเวต ซึ่งหนึ่งในรอบนั้น เขาเป็นฝ่ายชนะอีวาน ปาปากิน ส่วนสมจิตร จงจอหอ แชมป์โอลิมปิกฤดูร้อน 2008 รุ่นฟลายเวต เป็นอาของวีระพล
ใน พ.ศ. 2566 วีระพลเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ 2022 ที่หางโจว ประเทศจีน ร่วมกับธันยพร พฤกษากร
ในโอลิมปิกฤดูร้อน 2024 เขาได้เข้าแข่งขันในรุ่น 80 กก. (ไลท์เฮฟวี่เวท) ซึ่งวีระพลตกรอบแรก (รอบ 32 คนสุดท้าย) เมื่อเขาแพ้ให้กับคริสเตียน ปินาเลส จากสาธารณรัฐโดมินิกันด้วยคะแนน 5–0
ดัทสัน

ดัทสัน  คืออดีตตราสินค้าย่อยของบริษัทผลิตรถยนต์สัญชาติญี่ปุ่นอย่างนิสสัน (Nissan) โดยเริ่มต้นทำการผลิตครั้งแรกในปี พ.ศ. 2474 ตั้งแต่ปี พ.ศ. 2501–2529 รถยนต์ที่นิสสันส่งออกไปขายต่างประเทศเท่านั้นที่จะใช้ชื่อดัทสัน ต่อมานิสสันได้ยุติการใช้ชื่อดัทสันในเดือนมีนาคม 2529 แต่ได้นำกลับมาใช้อีกครั้งในเดือนมิถุนายน 2556 เพื่อทำตลาดรถยนต์ราคาประหยัดในตลาดเกิดใหม่ อย่างไรก็ตาม นิสสันพิจารณาที่จะยุติการใช้ชื่อดัทสันอีกครั้งในปี 2562 และ 2563 สุดท้าย ดัทสันก็ต้องยุติการผลิตอย่างถาวรในเดือนเมษายน 2565 เนื่องจากยอดขายที่ไม่ดี
ในปี พ.ศ. 2474 บริษัท ดัท มอเตอร์คาร์ จำกัด (DAT Motorcar Co.) เลือกที่จะตั้งชื่อรถยนต์ขนาดเล็กรุ่นใหม่ว่า “ดัทซัน” (Datson) ซึ่งเป็นชื่อที่บ่งบอกถึงขนาดรถใหม่ที่เล็กกว่าเมื่อเทียบกับรถขนาดใหญ่กว่าของ DAT ที่ผลิตอยู่แล้ว เมื่อนิสสันเข้าควบคุม DAT ในปี พ.ศ. 2477 ชื่อดัทซันก็ได้ถูกเปลี่ยนเป็น “ดัทสัน” เนื่องด้วยเหตุสองประการ คือ คำว่า “ซัน” มีความหมายตรงกับคำว่า “สูญเสีย” (損) ในภาษาญี่ปุ่น และเพื่อเป็นการสรรเสริญพระอาทิตย์ซึ่งปรากฎบนธงชาติญี่ปุ่น จึงเป็นที่มาของชื่อดัทสัน: ดัทโตะซัน (ダットサン, "Dattosan") ชื่อดัทสันเป็นที่รู้จักกันดีในระดับสากลสำหรับรถยนต์รุ่นเด่น ๆ ได้แก่ 510, แฟร์เลดี้ โรดสเตอร์ และแฟร์เลดี้ แซด และแซดเอกซ์ คูเป้
การโจมตีรัฐสภาเคนยา พ.ศ. 2567

ณ วันที่ 25 มิถุนายน พ.ศ. 2567 ผู้ประท้วงหลายพันคนบุกเข้าไปในอาคารรัฐสภาเคนยาที่ไนโรบีเพื่อตอบสนองต่อการผ่านร่างกฎหมายการเงินเคนยา พ.ศ. 2567 สิ่งนี้เป็นส่วนหนึ่งของการประท้วงร่างกฎหมายการเงินเคนยา การประท้วงเริ่มบานปลายเมื่อผู้ประท้วงจุดไฟเผาอาคาร มีผู้เสียชีวิตในเหตุการณ์ประท้วง 19 คน ขณะที่ตำรวจตอบสนองด้วยการยิงใส่ผู้ประท้วง วันถัดมา ประธานาธิบดี วิลเลียม รูโต ปฏิเสธที่จะลงนามร่างกฎหมายนี้
ภูมิหลัง.
การจู่โจมเกิดขึ้นจากการผ่านร่างกฎหมายการเงินใหม่ในวันที่ 25 มิถุนายน พ.ศ. 2567 ที่ต้องเผชิญกับการไม่ยอมรับจากสาธารณชนอย่างกว้างขวาง เนื่องจากข้อเสนอให้เพิ่มภาษี และส่งผลให้เกิดการประท้วงนับตั้งแต่วันเปิดร่างในวันที่ 18 มิถุนายน ร่างกฎหมายดังกล่าวกำหนดให้เก็บภาษีสินค้าและบริการ สำหรับการก่อสร้างและจัดเตรียมโรงพยาบาลเฉพาะทางร้อยละ 16 และเพิ่มภาษีนำเข้าจากร้อยละ 2.5 เป็นร้อยละ 3 ข้อเสนอเบื้องต้นบางประการ รวมถึงภาษีขนมปังร้อยละ 16 และภาษีน้ำมันปรุงอาหารร้อยละ 25 ถูกยกเลิกก่อน เนื่องจากการคัดค้านของสาธารณชน สมาชิกสภาผู้แทนราษฎรฝ่ายค้านคว่ำบาตรการผ่านร่างกฎหมายดังกล่าวด้วยการออกจากห้องประชุมในระหว่างการประชุมรัฐสภา
การโจมตี.
หลังผ่านร่างกฎหมายไม่นาน ผู้ประท้วงที่เป็นเยาวชนจำนวนมากฝ่ากลุ่มตำรวจและเข้าไปในอาคารรัฐสภา คนหลายพันคนฝ่าด่านกั้นของตำรวจและบุกโจมตีบริเวณดังกล่าว อาคารส่วนหนึ่งถูกจุดไฟเผา ขณะที่ห้องหลายห้องถูกรื้อค้น และรถยนต์ที่จอดอยู่ด้านนอกถูกทุบทำลาย คทาพิธีการที่ใช้ในการดำเนินทางกฎหมายถูกขโมยไป สส. ที่อยู่ข้างในอาคารหลบหนีผ่านอุโมงค์ ตำรวจก็เริ่มยิงใส่ผู้ประท้วง เน็ตบล็อกส์บันทึกการหยุดชะงักทางอินเทอร์เน็ตครั้งใหญ่ในเคนยา "ท่ามกลางการปราบปรามอย่างรุนแรงของตำรวจ"
อุบัติการณ์อื่น ๆ.
สำนักงานผู้ว่าการเทศมณฑลนครไนโรบีใกล้เคียงก็ถูกวางเพลิง ผู้ประท้วงพยายามบุกเข้าอาคารรัฐสภาที่นากูรู และยังมีการประท้วงที่โมมบาซา, เอลโดเรต, คิซูมู และเญรี ส่วนที่เอ็มบู สำนักงานสหพันธมิตรประชาธิปไตยถูกวางเพลิง มีรายงานการปล้นสะดมในกรุงไนโรบี ในขณะที่อาคารหลายแห่งที่เอลโดเรตก็ถูกจุดไฟเผาเช่นกัน
ผู้บาดเจ็บและเสียชีวิต.
คณะกรรมการสิทธิมนุษยชนแห่งชาติเคนยารายงานว่ามีผู้เสียชีวิตจากการชุมนุมที่ไนโรบี 19 คน และมีผู้บาดเจ็บที่ได้รับการรักษามากกว่า 160 คน ส่วนทางแอมเนสตี้ อินเตอร์เนชั่นแนลรายงานผู้บาดเจ็บมากกว่า 200 คน เอามา โอบามา นักเคลื่อนไหว ได้รับบาดเจ็บจากแก๊สน้ำตาขณะประท้วงที่อาคารรัฐสภา
ผู้เชี่ยวชาญ

ผู้เชี่ยวชาญ  คือบุคคลที่มีความเข้าใจและสมรรถนะอย่างลึกซึ้งและกว้างขวางทั้งในด้าน ความรู้ ทักษะ และประสบการณ์ ผ่านการฝึกฝนและการศึกษา ในสาขาวิชาเฉพาะทางหรือสาขาวิชาที่ศึกษา โดยอรูปนัย ผู้เชี่ยวชาญคือบุคคลที่ได้รับการยอมรับอย่างกว้างขวางว่ามีแหล่งข้อมูลที่น่าเชื่อถือในด้านเทคนิคหรือทักษะ สามารถวินิจฉัยหรือตัดสินใจได้อย่างถูกต้อง ยุติธรรม หรือชาญฉลาด ได้รับการยอมรับในอำนาจและสถานะจากบุคคลในระดับเดียวกันหรือสาธารณชนในแวดวงที่มีความโดดเด่นโดยเฉพาะ โดยทั่วไป ผู้เชี่ยวชาญคือบุคคลที่มีความรู้หรือความถนัดอย่างกว้างขวางจากการวิจัย ประสบการณ์ หรืออาชีพ และในสาขาวิชาเฉพาะ ผู้เชี่ยวชาญจะถูกเรียกมาขอคำแนะนำในสาขาวิชาของตน แต่อาจไม่เห็นด้วยกับข้อมูลเฉพาะของสาขาวิชานั้น ๆ เสมอไป ผู้เชี่ยวชาญสามารถเชื่อถือได้โดยอาศัยอำนาจตามหนังสือรับรอง การฝึก การศึกษา วิชาชีพ สิ่งพิมพ์ หรือประสบการณ์ ที่จะมีความรู้พิเศษในหัวข้อที่มากกว่าคนทั่วไป เพียงพอที่ผู้อื่นอาจพึ่งพาความคิดเห็นของบุคคลในหัวข้อนั้น ๆ อย่างเป็นทางการ (และถูกกฎหมาย) ในอดีต ผู้เชี่ยวชาญมักเรียกว่า ปราชญ์ บุคคลนั้นมักเป็นนักคิดที่ลึกซึ้งซึ่งโดดเด่นด้วยสติปัญญาและวิจารณญาณที่ดี
ในสาขาเฉพาะ คำจำกัดความของผู้เชี่ยวชาญได้รับการกำหนดไว้อย่างดีจากฉันทามติ ดังนั้นจึงไม่จำเป็นเสมอไปสำหรับบุคคลที่จะต้องมีคุณสมบัติทางวิชาชีพหรือทางวิชาการจึงจะได้รับการยอมรับในฐานะผู้เชี่ยวชาญ ในแง่นี้ คนเลี้ยงแกะที่มีประสบการณ์ 50 ปี ในการดูแลฝูงสัตว์ จะได้รับการยอมรับอย่างกว้างขวางว่ามีความเชี่ยวชาญอย่างเต็มที่ในการใช้และการฝึกสุนัขเลี้ยงแกะและการดูแลแกะ อีกตัวอย่างหนึ่งจากวิทยาการคอมพิวเตอร์ ก็คือ ระบบผู้เชี่ยวชาญ อาจได้รับการสอนโดยมนุษย์ และหลังจากนั้นจะถือว่าเป็นผู้เชี่ยวชาญ ซึ่งมักจะมีประสิทธิภาพเหนือกว่ามนุษย์ในงานเฉพาะด้าน ในทางกฎหมาย พยานผู้เชี่ยวชาญ ต้องได้รับการยอมรับด้วยการอ้างเหตุผลและอำนาจหน้าที่[]
การวิจัยในพื้นที่นี้พยายามที่จะเข้าใจความสัมพันธ์ระหว่างความรู้ ทักษะ และคุณลักษณะส่วนบุคคลของผู้เชี่ยวชาญ และประสิทธิภาพที่โดดเด่น นักวิจัยบางคนได้ตรวจสอบโครงสร้างและกระบวนการรับรู้ของผู้เชี่ยวชาญ จุดมุ่งหมายพื้นฐานของการวิจัยครั้งนี้คือการอธิบายว่าผู้เชี่ยวชาญรู้อะไร และวิธีที่พวกเขาใช้ความรู้เพื่อให้บรรลุผลการปฏิบัติงานที่คนส่วนใหญ่คิดว่าต้องใช้ความสามารถขั้นสุดยอดหรือพิเศษ การศึกษาได้ตรวจสอบปัจจัยที่ทำให้ผู้เชี่ยวชาญสามารถทำงานได้รวดเร็วและแม่นยำ
อีซูซุมอเตอร์ (ประเทศไทย)

บริษัท อีซูซุมอเตอร์ (ประเทศไทย) จำกัด  เป็นบริษัทสาขาประเทศไทยของอีซูซุมอเตอร์ ประเทศญี่ปุ่น ก่อตั้งเมื่อปี พ.ศ. 2509 สำนักงานใหญ่ตั้งอยู่ที่ตำบลสำโรงใต้ อำเภอพระประแดง จังหวัดสมุทรปราการ ดำเนินธุรกิจเกี่ยวกับการประกอบและจำหน่ายรถอีซูซุทุกรุ่นในประเทศไทย
ประวัติ.
อีซูซุเริ่มประกอบรถยนต์ในประเทศไทยมาตั้งแต่ปี พ.ศ. 2506 โดยโรงงานประกอบรถอีซูซุ ต่อมา บริษัท อีซูซุมอเตอร์ (ประเทศไทย) จำกัด ได้ก่อตั้งขึ้นในปี พ.ศ. 2509 เพื่อดำเนินการผลิตรถกระบะที่จังหวัดสมุทรปราการ โดยมีกำลังการผลิต 155,000 คันต่อปี อีซูซุก้าวขึ้นเป็นผู้นำตลาดในประเทศไทยได้อย่างรวดเร็ว ภายในปี พ.ศ. 2545 บริษัทได้ย้ายฐานการผลิตเดิมจากเมืองฟูจิซาวะ จังหวัดคานางาวะ ประเทศญี่ปุ่น มาที่บริษัทลูกในประเทศไทย โดยอีซูซุครองส่วนแบ่งตลาดรถเพื่อการพาณิชย์ส่วนใหญ่ในประเทศไทยมาตั้งแต่ปี พ.ศ. 2531 ซึ่งสามารถเอาชนะคู่แข่งมาได้อย่างต่อเนื่องนับตั้งแต่ปีนั้น ในปี พ.ศ. 2549 อีซูซุได้ย้ายฐานการผลิตไปยังนิคมอุตสาหกรรมเกตเวย์ซิตี้ จังหวัดฉะเชิงเทรา เพื่อรองรับการขยายกำลังการผลิตอีกครั้ง ในปี พ.ศ. 2560 อีซูซุได้เริ่มส่งออกรถกระบะ โดยมีการส่งออกไปยังอเมริกาเหนือ ใต้ ออสเตรเลีย และญี่ปุ่น ในปีเดียวกันนั้น อีซูซุได้ประกาศว่าบริษัทมีกำไรเพิ่มขึ้นถึง 7% และได้เพิ่มกำลังการผลิตรถกระบะเป็นสองเท่าต่อปี เพื่อตอบสนองความต้องการจากต่างประเทศ
ยูเรนัส 2324

ยูเรนัส 2324  เป็นภาพยนตร์ไทยแนวโรแมนติก, ดราม่า, ไซไฟ ปี 2567 จากการกำกับของธนดล นวลสุทธิ์ นำแสดงโดย สโรชา จันทร์กิมฮะ, รีเบคก้า แพทรีเซีย อาร์มสตรอง สร้างโดยเวลเคิร์ฟ สตูดิโอ ร่วมสร้างกับจีเอ็ม เจเนอเรทส์ จำกัด และตาชำนิ จำกัด (มหาชน)
เรื่องย่อ.
"ยูเรนัส 2324" บอกเล่าเรื่องราวของ ลิน นักบินอวกาศหญิงคนแรกของไทยประจำองค์การนาซา ที่ออกไปปฏิบัติภารกิจนอกโลกจนประสบอุบัติเหตุทำให้เธอได้พบกับ แคท คนรักเก่าในโลกของมัลติเวิร์ส
งานสร้าง.
ภาพยนตร์เรื่อง ยูเรนัส 2324 ได้จัดพิธีบวงสรวงเปิดกล้องเมื่อวันที่ 19 มิถุนายน 2566โดยได้มีการทุ่มทุนสร้างยานอวกาศและสถานีอวกาศเสมือนจริง ซึ่งสถานีอวกาศได้รับแรงบันดาลใจมาจากสถานีอวกาศลูนาร์เกตเวย์ขององค์การนาซา ซึ่งภาพยนตร์เรื่องนี้เป็น 1 ใน 4 เรื่องของไทยที่ได้รับงบประมาณสร้างภาพยนตร์เพื่อส่งเสริมซอฟต์พาวเวอร์ของประเทศไทยจากกระทรวงวัฒนธรรม นอกจากนี้ยังเป็นภาพยนตร์เรื่องแรกของไทยที่ได้เข้าฉายทั้งในระบบ DOLBY 5.1, DOLBY 7.1 และ DOLBY ATMOS
กระแสตอบรับ.
ภาพยนตร์เรื่อง ยูเรนัส 2324 ได้จัดงานกาลาพรีเมียร์เปิดตัวภาพยนตร์เมื่อวันพุธที่ 3 กรกฎาคม 2567 ที่ลานอินฟินิซิตี้ ฮอลล์ พารากอน ซีนีเพล็กซ์ ชั้น 5 ศูนย์การค้าสยามพารากอน
กอร์ดานา ซิลยานอฟสกา-ดัฟกอวา

กอร์ดานา ซิลยานอฟสกา-ดัฟกอวา (เกิด 11 พฤษภาคม พ.ศ. 2496) เป็นศาสตราจารย์ภาควิชากฎหมายและนักกฎหมายของมหาวิทยาลัยมาซิโดเนีย ปัจจุบันดำรงตำแหน่งประธานาธิบดีมาซิโดเนียเหนือ คนที่ 6 ตั้งแต่เดือนพฤษภาคม พ.ศ. 2567 เธอเป็นผู้สมัครรับการเลือกตั้งประธานาธิบดีเมื่อ พ.ศ. 2562 ซึ่งพ่ายให้กับสแตวอ แปนดารอฟสกี โดยสิ้นเชิง เธอลงสมัครอีกครั้งในการเลือกตั้งใน พ.ศ. 2567 และสามารถชนะแปนดารอฟสกีในการเลือกตั้งแบบชัยชนะอย่างถล่มทลาย เธอเป็นประธานาธิบดีผู้หญิงคนแรกของประเทศมาซิโดเนียเหนือ
โมเสสและผู้สอดแนมจากคานาอัน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โมเสสและผู้สอดแนมจากคานาอัน  เป็นภาพจิตรกรรมผลงานของโจวันนี ลันฟรันโก จิตรกรศิลปะบารอกชาวอิตาลี จัดแสดงในพิพิธภัณฑ์เจ. พอล เก็ตตีในนครลอสแอนเจลิส รัฐแคลิฟอร์เนีย
ลักษณะภาพ.
ภาพจิตรกรรมนี้เป็นส่วนหนึ่งเป็นชุดผลงานที่สร้างสรรค์สำหรับโบสถ์น้อยสำหรับพิธีศักดิ์สิทธิ์ในมหาวิหารนักบุญเปาโลนอกกำแพงในกรุงโรม ภาพจิตรกรรมแสดงเหตุการณ์จากพันธสัญญาเดิมที่บรรยายในกันดารวิถี 13:1-33 เมื่อผู้สอดแนมกลับมาพบโมเสสหลังการไปสำรวจแผ่นดินคานาอัน แล้วได้นำหลักฐานของความอุดมสมบูรณ์ทางการเกษตรของแผ่นดินคานาอันกลับมา โมเสสยืนอยู่เป็นคนสูงที่สุดโดยมี"เขาแห่งแสง"โผล่ขึ้่นจากหน้าผาก ผู้สอดแนมนำผลไม้มา อันได้แก่ทับทิม มะเดื่อ และที่เด่นชัดที่สุดคือองุ่น ภาพองุ่นทำให้นึกถึงเหล้าองุ่นศักดิ์สิทธิ์ในพิธีมหาสนิทศักดิ์สิทธิ์ ในโบสถ์น้อย ภาพจิตรกรรมนี้อยู่ด้วยกันกับภาพที่แสดงเหตุการณ์"อาหารค่ำมื้อสุดท้าย" และ"เอลียาห์รับขนมปังจากหญิงม่ายชาวศาเรฟัท" (ซึ่งจัดแสดงที่พิพิธภัณฑ์เจ. พอล เก็ตตีด้วยเช่นกัน) ภาพจิตรกรรม"เอลียาห์รับขนมปังจากหญิงม่ายชาวศาเรฟัท"ทำให้นึกถึงขนมปังศักดิ์สิทธิ์หรือแผ่นศีลในพิธีมหาสนิทศักดิ์สิทธิ์ ภาพจิตรกรรม"โมเสสและผู้สอดแนมจากคานาอัน"เดิมน่าจะจัดแสดงไว้สูงขึ้นไปบนผนังของโบสถ์น้อย และมุมการมองจะเริ่มต้นจากส่วนล่างของผ้าใบ ภาพถูกถอดออกจากโบสถ์ในปี ค.ศ. 1856 ถูกขายต่อให้เจ้าของจำนวนหนึง จนกระทั่งมาถึงพิพิธภัณฑ์เจ. พอล เก็ตตี
เอลียาห์รับขนมปังจากหญิงม่ายชาวศาเรฟัท

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เอลียาห์รับขนมปังจากหญิงม่ายชาวศาเรฟัท  เป็นภาพจิตรกรรมผลงานของโจวันนี ลันฟรันโก จิตรกรศิลปะบารอกชาวอิตาลี จัดแสดงในพิพิธภัณฑ์เจ. พอล เก็ตตีในนครลอสแอนเจลิส รัฐแคลิฟอร์เนีย
ลักษณะภาพ.
ภาพจิตรกรรมนี้เป็นส่วนหนึ่งเป็นชุดผลงานที่สร้างสรรค์สำหรับโบสถ์น้อยสำหรับพิธีศักดิ์สิทธิ์ในมหาวิหารนักบุญเปาโลนอกกำแพงในกรุงโรม ภาพจิตรกรรมแสดงเหตุการณ์จากพันธสัญญาเดิมเกี่ยวกับการฟื้นคืนชีพของบุตรชายของหญิงม่ายชาวศาเรฟัท หญิงม่ายและบุตรชายนำขนมปังมามอบให้เอลียาห์ที่กำลังหิว เวลานั้นเอลียาห์กำลังหาที่พักใกล้กับลำธาร (ภายหลังบุตรชายของหญิงม่ายป่วยตายแต่ได้รับการชุบชีวิตโดยเอลียาห์) เหตุการณ์นี้ถูกเล่าใน 1 พงศ์กษัตริย์ 17 ในพันธสัญญาเดิม ภาพขนมปังทำให้นึกถึงขนมปังศักดิ์สิทธิ์หรือแผ่นศีลในพิธีมหาสนิทศักดิ์สิทธิ์ ในโบสถ์น้อย ภาพจิตรกรรมนี้อยู่ด้วยกันกับภาพที่แสดงเหตุการณ์"อาหารค่ำมื้อสุดท้าย" และ"โมเสสและผู้สอดแนมจากคานาอัน" (ซึ่งจัดแสดงที่พิพิธภัณฑ์เจ. พอล เก็ตตีด้วยเช่นกัน) ภาพองุ่นในภาพจิตรกรรม"โมเสสและผู้สอดแนมจากคานาอัน"ทำให้นึกถึงเหล้าองุ่นศักดิ์สิทธิ์ในพิธีมหาสนิทศักดิ์สิทธิ์ ภาพจิตรกรรม"เอลียาห์รับขนมปังจากหญิงม่ายชาวศาเรฟัท"เดิมน่าจะจัดแสดงไว้สูงขึ้นไปบนผนังของโบสถ์น้อย และมุมการมองจะเริ่มต้นจากส่วนล่างของผ้าใบ ภาพถูกถอดออกจากโบสถ์ในปี ค.ศ. 1856 ถูกขายต่อให้เจ้าของจำนวนหนึง จนกระทั่งมาถึงพิพิธภัณฑ์เจ. พอล เก็ตตีในปี ค.ศ. 1976
ยูดิธกับศีรษะของโฮโลเฟอร์เนส (ทิเชียน)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ยูดิธกับศีรษะของโฮโลเฟอร์เนส  เป็นภาพจิตรกรรมสีน้ำมันผลงานของทิเชียน วาดเมื่อราว ค.ศ. 1570 แขวนอยู่ในสถาบันศิลปะดีทรอยต์
เนื้อหาของภาพจิตรกรรม.
ยูดิธหญิงม่ายผู้งดงามและมีความเชื่อแห่งเผ่าสิเมโอนได้ดำเนินเแผนเพื่อปลดปล่อยเมืองเบธูเลียจากโฮโลเฟอร์เนสแม่ทัพชาวอัสซีเรีย ยูดิธแต่งงานอย่างหรูหราและเดินทางมาพร้อมกับหญิงรับใช้ที่ถือถุงใส่อาหารไปยังค่ายของศัตรูที่ซึ่งเธอถูกพาไปพบโฮโลเฟอร์เนส โฮโลเฟอร์เนสฟังเรื่องราวที่ยูดิธปั้นแต่งขึ้นมาก็ไม่ได้ระแวงสงสัยใด ๆ หลังยูดิธอยู่ภายในค่ายฝ่ายอัสซีเรียได้ 4 วัน โฮโลเฟอร์เนสผู้หลงใหลในเสน่ห์ของยูดิธได้เชิญให้ยูดิธมาอยู่ในกระโจมของตนภายหลังจากงานเลี้ยงในคืนนั้น แต่ไม่นานนักโฮโลเฟอร์เนสที่เมาเหล้าองุ่นก็หลับไปก่อน ยูดิธจึงดึงดาบของโฮโลเฟอร์เนสออกมา ตัดศีรษะของโฮโลเฟอร์เนสนำไปให้หญิงรับใช้เก็บไว้ ทั้งคู่ออกจากค่ายศัตรูและกลับไปยังเบธูเลียท่ามกลางความชื่นชมยินดีและการขอบคุณพระเจ้า
ประวัติ.
ภาพนี้เป็นภาพเรื่องราวที่ยูดิธตัดศีรษะโฮโลเฟอร์เนสที่วาดโดยทิเชียนเพียงภาพเดียวที่ทราบ ภาพนี้ได้รับการยอมรับในระดับสากลในฐานะอัตเลขน์ (คือวาดโดยทิเชียนทั้งภาพ) นับตั้งแต่มีการค้นพบใหม่โดย Tancred Borenius ในปี ค.ศ. 1922
บ่าหน่าฮิลส์

บ่าหน่าฮิลส์  เป็นเมืองบนเนินเขาและสถานพักตากอากาศที่ตั้งอยู่ในเทือกเขาอันนัม ทางตะวันตกของเมืองดานังในเวียดนามกลาง ได้รับการประชาสัมพันธ์โดยหน่วยงานการท่องเที่ยวท้องถิ่นว่าเป็น "ด่าหลัตแห่งจังหวัดดานัง" บ่าหน่าฮิลส์ก่อตั้งในปี ค.ศ. 1919 โดยนิคมชาวฝรั่งเศส ซึ่งสร้างสถานพักตากอากาศเพื่อใช้เป็นสถานที่พักผ่อนหย่อนใจสำหรับนักท่องเที่ยวชาวฝรั่งเศส ตั้งอยู่เหนือระดับน้ำทะเล 1,500 เมตร มองเห็นทิวทัศน์ของทะเลตะวันออกและเทือกเขาโดยรอบ 
เนื่องจากสถานพักตากอากาศอยู่บนที่สูง อุณหภูมิจึงเย็นกว่าสภาพแวดล้อมใกล้ชายฝั่ง วัดลิญอึ่งตั้งอยู่ใกล้กับบ่าหน่าฮิลส์ โดยมีกระเช้าลอยฟ้าใกล้เคียงสำหรับให้บริการนักท่องเที่ยวไปและกลับจากสถานพักตากอากาศ
กระเช้าลอยฟ้าบ่าหน่าฮิลส์.
กระเช้าลอยฟ้าบ่าหน่าฮิลส์เปิดให้บริการในวันที่ 29 มีนาคม ค.ศ. 2013 ถือครองสถิติโลกในฐานะ "กระเช้าลอยฟ้าทางเดียวไม่หยุดแวะที่ยาวที่สุด" ด้วยความยาว สถานที่ท่องเที่ยวแห่งใหม่ล่าสุดคือสะพานทอง (Cầu Vàng)
บ่าหน่าฮิลส์ตั้งอยู่ที่ระดับความสูง อยู่ห่าง จากดานัง
ในปี ค.ศ. 2021 บ่าหน่าฮิลส์เพิ่มกระเช้าลอยฟ้าคันที่ 6 สร้างโดย Doppelmayr และบริหารโดย Sun World, Sun Group.
บิลลี ไอก์เนอร์

บิลลี ไอก์เนอร์ (เกิด 18 กันยายน ค.ศ. 1978) เป็นนักแสดงและนักแสดงตลกชาวอเมริกัน ในรายการ "บิลลีออนเดอะสตรีต" ทางช่องฟันนีออร์ดาย ซึ่งเป็นรายการเกมโชว์ตลกขบขันสังกัดทรูทีวี เขาเป็นทั้งนักแสดง ผู้บริหาร และผู้ผลิต โดยรายการดังกล่าวทำให้ไอก์เนอร์ได้เสนอชื่อเข้าชิงรางวัลเดย์ไทม์เอ็มมี สาขาพิธีกรรายการเกมโชว์ยอดเยี่ยม ใน ค.ศ. 2013 ไอก์เนอร์เป็นที่รู้จักจากการรับบทเป็นเครก มิดเดิลบรุกส์ ในซีรีส์ตลกขบขันเรื่อง "พากส์แอนด์เรครีเอชัน", คุณบรรณารักษ์แอมโบรส ในซีรีส์แอนิเมชันทางโทรทัศน์เรื่อง "บ็อบส์เบอร์เกอส์", พากย์เสียง ทีโมน ในภาพยนตร์สร้างใหม่ ค.ศ. 2019 ของ"เดอะไลอ้อนคิง" และบ็อบบี ในภาพยนตร์เรื่อง "เพื่อนชาย?"
คมแสนคม

คมแสนคม เป็นภาพยนตร์ไทยแนวโลดโผน ขนาด 16 มม. พากย์สด ๆ สร้างโดยบริษัทสหการภาพยนตร์ไทย จากการกำกับของครูคุณาวุฒิ เจ้าของฉายา "เศรษฐีตุ๊กตาทอง" เข้าฉายครั้งแรกเมื่อวันที่ 14 สิงหาคม พ.ศ. 2507 นำแสดงโดยลือชัย นฤนาท และวัลย์ลดา รุ้งวิไล นางเอกใหม่ ภาพยนตร์เรื่องนี้ยังเป็นภาพยนตร์เรื่องแรกในชีวิตของ เดียร์ คมสัน เทพพิทักษ์ หรือชุมพร เทพพิทักษ์ อดีตนักแสดงและผู้กำกับระดับตำนานผู้ล่วงลับ ผู้เป็นพ่อของ หนุ่ม ศรราม เทพพิทักษ์ อดีตพระเอกและนักร้องชื่อดัง
โดยภาพยนตร์เรื่อง คมแสนคม ยังสามารถคว้ารางวัลจากงานประกาศรางวัลตุ๊กตาทอง ครั้งที่ 7 ประจำปี พ.ศ. 2507 เมื่อปี 2508 ได้ถึง 2 สาขาคือ บทภาพยนตร์ยอดเยี่ยม (คุณาวุฒิ) และลำดับภาพยอดเยี่ยม (สัตตบุศย์)
โยไควอทช์ เดอะมูฟวี่ โซระโทบุ โตะ ดับเบิล เซย์ไค โนะ ไดโบเคน ดะเนียน!

โยไควอทช์ เดอะมูฟวี่ โซระโทบุ โตะ ดับเบิล เซย์ไค โนะ ไดโบเคน ดะเนียน! (; โรมาจิ: "Eiga Yōkai Wotchi: Soratobu Kujira to Daburu Sekai no Dai-bōken da-nyan!") เป็นภาพยนตร์เรื่องที่ 3 ของโยไควอทช์ โดยเป็นภาพยนตร์รูปแบบอนิเมะและไลฟ์แอคชัน เข้าฉายเมื่อวันที่ 17 ธันวาคม ค.ศ. 2016
ชื่อภาษาอังกฤษที่จะฉายนอกประเทศคือ โยไควอทช์ เดอะมูฟวี่ อะเวลออฟทูเวิลด์ (Yo-kai Watch the Movie: A Whale of Two Worlds)
เรื่องย่อ.
วาฬขนาดยักษ์ลอยฟ้าปรากฏตัวในเมืองซากุระนิวทาวน์ พร้อมทั้งส่งเสียงทั่วทั้งในเมือง ทำให้เคย์ตะและคนอื่นๆ กลายสภาพมาเป็นสิ่งที่สมจริงได้ ทำให้เกิดสองโลกทั้งอนิเมะและโลกจริง เคย์ตะจะแก้ปัญหาได้หรือไม่
ผลตอบรับ.
ในช่วงสุดสัปดาห์ที่เปิดตัวในญี่ปุ่น ภาพยนตร์เรื่องนี้มียอด เข้าชมเป็นอันดับ 1 ด้วยรายได้ 545,211 เยน และอันดับสองด้วยรายได้ 608 ล้านเยน (5.2 ล้านเหรียญสหรัฐ) ภายในวันที่ 11 มกราคม ภาพยนตร์เรื่องนี้ทำรายได้ 2 พันล้านเยน (17.43 ล้านดอลลาร์สหรัฐ) และขึ้นอันดับหนึ่งจากอันดับห้าก่อนหน้า
สมูธ เอฟเอ็ม

สมูธ เอฟเอ็ม 105.5  เป็นหนึ่งในสถานีส่วนกลางของ สถานีวิทยุ อสมท เอ็มคอต เรดิโอ เน็ตเวิร์ก ของ บริษัท อสมท จำกัด (มหาชน) ออกอากาศในระบบ FM ความถี่ 105.50 MHz มีพื้นที่ออกอากาศครอบคลุมในเขตกรุงเทพมหานคร และปริมณฑล ออกอากาศตลอด 24 ชั่วโมง สถานีวิทยุ อสมท เอ็มคอต เรดิโอ เน็ตเวิร์ก ดำเนินการผลิตรายการโดย บริษัท อสมท จำกัด (มหาชน) และมีนายชนันธวัช สุนทรชาติ เป็นผู้บริหารคลื่น
รูปแบบการออกอากาศ.
สมูธ เอฟเอ็ม จัดรายการตลอด 24 ชั่วโมง โดยมีดีเจพูดคุยกับผู้ฟัง สลับกับการเล่นเพลงสากลหลากหลายแนวเพลง ทั้งในอดีตและปัจจุบัน พร้อมทั้งนำเสนอข่าวต้นชั่วโมงจากสำนักข่าวไทย โดยรับสัญญาณจากแม่ข่ายสถานีวิทยุ อสมท. เอ็มคอต เรดิโอ เน็ตเวิร์ก ส่วนกลาง ความถี่ เอฟเอ็ม 100.5 เมกะเฮิร์ตซ์ "เอ็มคอต นิวส์ เอฟเอ็ม 100.5" นอกจากนี้ ยังจัดรายการเพื่อกระจายเสียงไปยังสถานีวิทยุ อสมท. จังหวัดเชียงใหม่ เอฟเอ็ม 100.75 เมกะเฮิร์ตซ์ ในรายการ “Smooth Saturday Soundtrack” ทุกวันเสาร์ ระหว่างเวลา 13:00-15:00 น.
เหตุเพลิงไหม้อาคารบนถนนเบย์ลี ธากา พ.ศ. 2567

เมื่อคืนวันที่ 29 กุมภาพันธ์ 2024 เกิดเหตุเพลิงไหม้อาคารศูนย์การค้าสูงเจ็ดชั้นบนถนนนิวเบย์ลี (New Bailey Road) ในธากา ประเทศบังกลาเทศ เป็นผลให้มีผู้เสียชีวิต 46 ราย
เพลิงไหม้เริ่มต้นเมื่อเวลา 21:50 BST ที่ร้านอาหารกฉีภาอี (Kacchi Bhai) ซึ่งตั้งอยู่บนชั้นหนึ่งของศูนย์การค้าหรีน โคซี คอตเตจ (Green Cozy Cottage Shopping Mall) บนถนนเบย์ลี ก่อนจะไหม้ลุกลามไปยังชั้นอื่น เป็นผลให้มีผู้ติดอยู่ภายในหลายสิบคน เพลิงไหม้ลุกลามไปนานสองชั่วโมงก่อนที่จะสามารถควบคุมเพลิงได้
ยอดผู้เสียชีวิตอยู่ที่ 46 ราย บาดเจ็บอย่างน้อย 75 คน และถูกพบหมดสติ 42 คน ศพรวม 34 ร่างถูกนำไปยังโรงพยาบาลวิทยาลัยแพทยศาสตร์ธากา, 10 ร่างไปยังสถาบันศัลยกรรมพลาสติกและแผลไหม้แห่งชาติ เชก ฮาซีนา และหนึ่งรายเสียชีวิตที่โรงพยาบาลของกรมตำรวจ มีรายงานผู้ได้รับบาดเจ็บสาหัสอย่างน้อย 22 คน ศพรวม 41 ร่างได้รับการระบุตัวแล้ว โดยอีก 38 ร่างมีญาติมารับไปแล้ว
ซังคท์โยฮันอินทีโรล

ซังคท์โยฮันอินทีโรล ([zaŋkt joˈhan]) หรือชื่อท้องถิ่น ไซนีฮอนส์  เป็นเทศบาลตลาดในอำเภอคิทซ์บืล รัฐทีโรล ประเทศออสเตรีย ประชากร ณ วันที่เก็บข้อมูลในปี 2001 อยู่ที่ 7,959 คน และเพิ่มสูงขึ้นในปี 2004 โดยมีอัตราการเติบโตร้อยละ 1.8 และนับตั้งแต่ปี 2007 ยังกลายมาเป็นเทศบาลที่มีประชากรมากที่สุดในอำเภอคิทซ์บืล
ซังคท์โยฮันอินทีโรลเป็นศูนย์กลางการท่องเที่ยวที่สำคัญโดยเฉพาะจากการท่องเที่ยวเพื่อเล่นสกี สถานตากอากาศสกีที่นี่ได้รับความนิยมเป็นพิเศษ โดยเฉพาะอย่างยิ่งนับตั้งแต่คริสต์มาสจนถึงต้นเดือนมกราคม ส่วนในช่วงฤดูร้อนก็ยังได้รับความนิยมจากนักท่องเที่ยวเช่นกัน ใกล้กันกับเทศบาลมีทิวเขาวิลเดอร์ไคเซอร์ (Wilder Kaiser) และมียอดเขาคิทซ์บือเลอร์ (Kitzbühler Horn) ซึ่งสามารถมองเห็นได้จากทุกส่วนของซังคท์โยฮันอินทีโรล
อ้างอืง.
<templatestyles src="Reflist/styles.css" />
แนอูซา (แพรอส)

แนอูซา (Naousa) เป็นหมู่บ้านประมงในหมู่เกาะซิคละดีส โดยตั้งอยู่ทางตะวันออกเฉียงเหนือของเกาะแพรอส มีประชากร 2,870 คน ในช่วงฤดูร้อน แนอูซาเป็นแหล่งท่องเที่ยวที่สำคัญแห่งหนึ่งของเกาะแพรอส
ในระหว่างปี 1770–1775 ท่ามกลางสงครามระหว่างตุรกีกับรัสเซีย และการปฏิวัติออร์ลอฟ แนอูซาถูกใช้งานเป็นฐานทัพเรือของรัสเซีย และมีชื่อในภาษารัสเซียว่า อาอูซา (Auza) รวมถึงใช้งานเป็นศูนย์กลางของกองทัพที่นำโดยอาเล็กเซย์ ออร์ลอฟ
หอคอยขาวแห่งเทสซาโลนีกี

หอคอยขาว ("Lefkós Pýrgos"; ; #เปลี่ยนทาง) เป็นอนุสรณ์สถานและพิพิธภัณฑ์ในย่านริมน้ำของนครเทสซาโลนีกี ประเทศกรีซ และเป็นสัญลักษณ์สำคัญรวมถึงจุดหมายตาที่สำคัญของเมือง
เป็นที่เข้าใจกันว่าหอคอยหลังปัจจุบันน่าจะสร้างขึ้นแทนที่หอคอยหลังเดิมที่สร้างขึ้นในสมัยบีแซนทีนซึ่งมีปรากฏกล่าวถึงในศตวรรษที่ 12 โดยอาร์คบิชอปยูสทาทีอุสแห่งเทสซาโลกนิกา เมื่อครั้งเกิดการปล้นสะดมนครเมื่อปี 1185 หอคอยหลังปัจจุบันเคยเป็นที่เข้าใจผิดว่าสร้างขึ้นโดยเวเนเซียหลังปี 1423 แต่ในปัจจุบันเป็นที่ยอมรับกันว่าหอคอยนี้สร้างขึ้นโดยออตโตมันในช่วงหลังจากกองทัพของสุลต่านมูรัดที่สองสามารถยึดนครได้ในปี 1430 กระทั่งปี 1912 ปรากฏจารึกภาษาตุรกีแบบออตโตมันเหนือประตูที่ระบุว่าหอคอยสร้างขึ้นในปีฮิจเราะห์ศักราช 942 (1535–1536) ภายใต้ดำริของสุลัยมานผู้เกรียงไกร
วานิช ใจแสน

วานิช ใจแสน (25 กรกฎาคม พ.ศ. 2535 –) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองหน้าให้แก่ร้อยเอ็ด พีบี ยูไนเต็ด ในศึกไทยลีก 3
มีนเยละจอ

มีนเยละจอ  หรือมีนเยมีนละจอ  ทรงเป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2207 ไทยสากล - พ.ศ. 2210 ไทยสากล
พระประวัติ.
มีนเยละจอมีพระนามเดิมว่า เน-มโยซานจอ  เป็นพระโอรสในมังรายกะยอฉะวาแห่งซะกุ๊ พระราชอนุชาและพระมหาอุปราชาในพระเจ้าตาลูน และคีนอีนพโย  หลานสาวของยานดะปยิซี  พระองค์ทรงอภิเษกสมรสกับ คีนจเวะพยู  หรือที่รู้จักในพระนามโตนดะรี  ผู้เป็นพระขนิษฐาต่างพระมารดา
เจ้าชายแห่งเมียวดี.
เน-มโยซานจอทรงได้รับการแต่งตั้งให้เป็นเจ้าชายแห่งเมียวดีโดยพระเจ้าปีนดะเล การพิชิตหมิงของชิงทำให้กองทัพราชวงศ์หมิงใต้บุกเข้าสู่พม่าเพื่อปล้นสะดมในปี พ.ศ. 2202 ไทยสากล เน-มโยซานจอทรงเป็นหนึ่งในแม่ทัพผู้นำกองทัพเข้าสกัดกั้นการรุกคืบในเดือนเมษายน พ.ศ. 2202 ไทยสากล แต่ถูกกองทัพหมิงตีแตกไป จนในที่สุดกองทัพหมิงเข้าโจมตีกรุงอังวะในเดือนพฤษภาคม ความล้มเหลวในการต่อต้านกองทัพจีนเป็นสาเหตุหนึ่งที่นำไปสู่การปลดพระเจ้าปีนดะเลออกจากราชสมบัติในปี พ.ศ. 2204 ไทยสากล
หลังจากพระเจ้าปเยกษัตริย์พระองค์ใหม่ขึ้นครองราชย์ พระองค์พระราชทานราชทินนาม มีนเยละจอ ให้แก่เน-มโยซานจอแห่งเมียวดีในวันที่ 7 กันยายน พ.ศ. 2204 ไทยสากล
เมียวหวุ่นแห่งเชียงใหม่.
ความวุ่นวายในพม่าทำให้อาณาจักรอยุธยาเข้ายึดครองเมืองเชียงใหม่ในปี พ.ศ. 2206 ไทยสากล และกวาดต้อนผู้คนกลับไป ซึ่งรวมถึงพญาแสนหลวงผู้รักษาเมืองเชียงใหม่ในขณะนั้น การต่อต้านจากคนในพื้นที่ทำให้กองทัพอยุธยาตัดสินใจทิ้งเมืองเชียงใหม่ในปี พ.ศ. 2207 ไทยสากล เมื่อทางเชียงใหม่แจ้งข่าวต่อพระเจ้าปเย พระองค์จึงทรงแต่งตั้งให้มีนเยละจอเป็นเมียวหวุ่นแห่งเชียงใหม่ในวันที่ 4 ธันวาคม พ.ศ. 2207 ไทยสากล และให้นำกำลังคนไปฟื้นฟูบ้านเมือง
มีนเยละจออาจเป็นบุคคลเดียวกับเจ้าฟ้าแม่กุที่ถูกกล่าวถึงในปี พ.ศ. 2208/2209 ไทยสากล (จ.ศ. 1027) โดยราชวงศาพื้นเมืองเชียงใหม่ ต้นฉบับใบลานวัดเชียงมั่นดังนี้
<templatestyles src="แม่แบบ:คำพูด/style.css" />พระยาเหล็กชาย พระยาเช้า ชิคคายต่อมังนันทะสู ก็ได้แต่งแปง [แปลง] เมืองเชียงใหม่ดั่งเกล่า [เก่า] และเจ้าฟ้าแม่กุก็คืนมากินเมืองเชียงใหม่และ
เนื้อหาที่คล้ายคลึงกันมีปรากฏอยู่ในพงศาวดารเชียงใหม่ ต้นฉบับใบลานวัดพระสิงห์เมืองเชียงราย แต่ระบุเป็นปี พ.ศ. 2308/2309 ไทยสากล (จ.ศ. 1127)
ในระหว่างเดือนพฤษภาคมถึงเดือนมิถุนายน พ.ศ. 2210 ไทยสากล มีรายงานว่า มีนเยละจอวางแผนต่อต้านกษัตริย์พม่า พระเจ้าปเยจึงมีพระราชโองการให้สืบสวนจนได้ความว่าเป็นความจริง มีนเยละจอจึงถูกปลดจากตำแหน่งเมียวหวุ่นและถูกส่งไปยังโม่ญี่น ในเดือนเดียวกัน เจ้าฟ้าแห่งโม่ญี่นได้รับการแต่งตั้งให้ปกครองเชียงใหม่
บั้นปลาย.
ในระหว่างเดือนธันวาคม พ.ศ. 2215 ไทยสากล ถึงเดือนกุมภาพันธ์ พ.ศ. 2216 ไทยสากล มีรายงานว่า เน-มโยซานจอซึ่งถูกส่งไปโม่ญี่นส่งจดหมายจำนวนมากไปหาพระชายาของพระองค์ เน-มโยซานจอจึงถูกย้ายจากโม่ญี่นไปยังมีนกีน  หลังจากนั้นพระองค์ก็ถูกปลงพระชนม์
ส่องแสง ม่วงโยน

ส่องแสง ม่วงโยน (4 สิงหาคม พ.ศ. 2543 –) เป็นนักฟุตบอลชาวไทย
อาชีพ.
ส่องแสง ม่วงโยน เคยทำหน้าที่ให้แก่สโมสรฟุตบอลบางมดที่กรุงเทพมหานครใน พ.ศ. 2562 ซึ่งเป็นสโมสรที่เขาลงเล่นสามนัดในไทยแลนด์ อเมเจอร์ลีก จากนั้น เขาได้เซ็นสัญญากับสโมสรฟุตบอลราชนาวีตั้งแต่ พ.ศ. 2564 ซึ่งเป็นสโมสรจากอำเภอสัตหีบ จังหวัดชลบุรี ที่แข่งในไทยลีก 2 โดยส่องแสงได้เปิดตัวเมื่อวันที่ 26 มีนาคม พ.ศ. 2565 (นัดที่ 29) ในเกมเยือนพบกับสโมสรฟุตบอลลำพูน วอร์ริเออร์ เขาได้ลงแทนสักการวิช นิ่มมา ในนาทีที่ 83 ทว่าทีมลำพูน วอร์ริเออร์ เป็นฝ่ายชนะ 4 ประตูต่อ 0 โดยเมื่อสิ้นสุดฤดูกาล 2564–65 เขาต้องตกชั้นไปไทยลีก 3 เนื่องจากทีมราชนาวีอยู่อันดับท้ายของตาราง
สหภาพฟุตบอลอเมริกาเหนือ

สหภาพฟุตบอลอเมริกาเหนือ  เป็นองค์กรฟุตบอลระดับภูมิภาคภายใต้สมาพันธ์ฟุตบอลอเมริกาเหนือ อเมริกากลาง และแคริบเบียน ในเขต"อเมริกาเหนือ" สหภาพฟุตบอลอเมริกาเหนือไม่มีโครงสร้างองค์กร กฎเกณฑ์ระบุเพียงว่า ""คอนคาแคฟจะ "รับรอง" ... สหภาพฟุตบอลอเมริกาเหนือ (NAFU)"" (เน้นเพิ่ม) NAFU มีตัวแทนหนึ่งคนของคอนคาแคฟที่เป็นคณะกรรมการบริหารฟีฟ่า
สมาคมสมาชิก.
สหภาพฟุตบอลอเมริกาเหนือมีสมาชิก 3 สมาคม ได้แก่
กฎเกณฑ์คอนกาแคฟฉบับปี ค.ศ. 2015 ตั้งข้อสังเกตว่า "แม้ว่า NAFU จะมีความเกี่ยวข้องก็ตาม แต่บาฮามาสและเบอร์มิวดาจะเข้าร่วมในการแข่งขันของสหภาพฟุตบอลแคริบเบียน"
กีฬามวยไทยในเวิลด์เกมส์ 2025

การแข่งขัน กีฬามวยไทยในเวิลด์เกมส์ 2025 มีกำหนดจัดขึ้นในเดือนสิงหาคม ค.ศ. 2025 ในเมืองเฉิงตู สาธารณรัฐประชาชนจีน
ประเทศเข้าร่วมแข่งขัน.
คณะกรรมการโอลิมปิกแห่งชาติ (NOC) ต่อไปนี้ได้รับสิทธิ์เข้าร่วมการแข่งขัน โดยมีจำนวนของนักกีฬาในวงเล็บ คาดว่าจะมีนักกีฬา 48 คนจาก 31 คณะกรรมการโอลิมปิกแห่งชาติเข้าร่วมแข่งขัน เจ้าภาพ ประเทศจีน เป็นคณะเดียวที่ผ่านการคัดเลือกเต็มโควตาสูงสุด (รวม 6 คน)
<templatestyles src="Div col/styles.css"/>
รายชื่อนายกรัฐมนตรีไทยแบ่งตามการศึกษา

รายชื่อนายกรัฐมนตรีไทยแบ่งตามการศึกษา
รายชื่อนายกรัฐมนตรีไทยแบ่งตามการศึกษา.
รายชื่อต่อไปนี้ไม่รวมถึงคุณวุฒิกิตติมศักดิ์ที่สถาบันการศึกษามอบให้นอกจากการสำเร็จการศึกษา
      ยังมีชีวิต
รายชื่อนายกรัฐมนตรีไทยที่สามารถใช้ภาษาอื่นได้.
ในบรรดาผู้ดำรงตำแหน่งนายกรัฐมนตรี อย่างน้อยสามในสี่ของจำนวนนี้สามารถสื่อสารภาษาอื่นนอกจากภาษาไทยกลางได้
กเษเมนทระ

กเษเมนทระ (กฺเษเมนฺทฺร, IAST: "Kṣemendra"; ป. ค.ศ. 990 –  1070) เป็นผู้รอบรู้, กวี, นักเขียนเชิงเสียดสี, นักปรัชญา, นักประวัติศาสตร์, ผู้นิพนธ์บทละคร, นักแปล และ นักวิจารณ์ศิลปะ ที่มีช่วงชีวิตอยู่ระหว่างคริสต์ศตวรรษที่ 11 ในกัศมีร์ โดยมีผลงานเป็นภาษาสันสกฤต
ชีวประวัติ.
กเษเมนทระเกิดมาในครอบครัวเก่าแก่ที่มีความมั่งคั่งและเป็นครอบครัวที่มีอารยะ บิดานามว่า ประกาเศนทระ (Prakashendra) ผู้สืบทอดจากนเรนทระ (Narendra) ขุนนางในราชสำนักของชยปีฑะ (Jayapida) แห่งจักรวรรดิการโกฏ กเษเมนทระได้รับการศึกษาและศึกษาวรรณกรรมที่หลากหลายแขนง เขาได้เรียนวิชาวรรณกรรมจาก "อาจารย์ระดับแนวหน้าที่สุดในสมัยนั้น นักปรัชญาและผู้ชำนาญด้านวรรณกรรมชาวไศวะ อภินวคุปตะ" กเษเมนทระเติบโตมาในฐานะชาวไศวะ และต่อมาได้เปลี่ยนไปนับถือลัทธิไวษณวะ เขาได้ร่ำเรียนและมีผลงานประพันธ์ทั้งเชิงลัทธิไวษณวะ และ ศาสนาพุทธ บุตรของเขา โสเมนทระ (Somendra) บรรยายถึงบิดาของเขาไว้ในบทนำของ "อวทานกลฺปลตา" (अवदानकल्पलता) และชิ้นงานอื่น ๆ กเษเมนทระกล่าวถึงตนเองในผลงานของตนด้วยชื่อ วยาสทาส (IAST: "Vyāsadāsa"; "ทาสของฤาษีวยาสะ") ชื่อนี้ได้มาหรือเริ่มนำมาใช้หลังประพันธ์ชิ้นงาน ภารตมัญชรี (Bhāratamañjari) เสร็จ
กเษเมนทระเป็นที่ต้องการในฐานะผู้ประพันธ์บทย่อ (abridger) สำหรับงานเขียนชิ้นยาว เขามีผลงานประพันธ์ย้อนกลับไปถึงปี 1037 เป็นอย่างน้อย (ผลงานชิ้นที่เก่าแก่ที่สุดของเขาที่ได้รับการระบุอายุคือ "พฤหัตกถามัญชรี", Brihatkathāmanjari ซึ่งเป็นบทสรุปย่อของ "พฤหัตกถา “ตะวันตกเฉียงเหนือ”"; "Northwestern" Bṛhatkathā ที่สูญหายไปแล้วและเป็นฉบับปรับปรุง (recension) อีกทีหนึ่งของ "พฤหัตกถา" หรือ “เรื่องเล่ายิ่งใหญ่” ของคุณาฒยะ ซึ่งก็สูญหายไปแล้วเช่นกัน) จนถึงปี 1066 (ผลงานชิ้นใหม่ที่สุดของเขาที่ได้รับการระบุอายุคือ "ทศาวาตารจริต"; Daśavataracharita หรือ บันทึกว่าด้วยสิบอวตารของพระวิษณุ)
ผลงานที่ยังอยู่.
มีผลงานโดยกเษเมนทระราวสิบแปดชิ้นที่ยังอยู่มาถึงปัจจุบัน และมีอย่างน้อยอีกสิบสี่ชิ้นงานที่ปรากฏเฉพาะจากการอ้างถึงในชิ้นงานอื่นเท่านั้น นอกจากรายการด้านล่างนี้แล้ว เขายังประพันธ์บทละคร, กวีเชิงสาธยาย, นิยายเสียดสี, บันทึกประวัติศาสตร์ และอาจมีบทวิจารณ์กามสูตรด้วย
ความสัมพันธ์ไทย–ฟิลิปปินส์

ความสัมพันธ์ไทย–ฟิลิปปินส์ หมายถึงความสัมพันธ์ทวิภาคีระหว่างสาธารณรัฐฟิลิปปินส์และราชอาณาจักรไทย โดยทางฟิลิปปินส์ได้สถาปนาความสัมพันธ์ทางการฑูตอย่างเป็นทางการกับไทยเมื่อวันที่ 14 มิถุนายน พ.ศ. 2492 ความสัมพันธ์ระหว่างทั้งสองประเทศได้รับการอธิบายว่าอบอุ่นและเป็นมิตร ประเทศไทยเป็นหนึ่งในคู่ค้ารายใหญ่ของฟิลิปปินส์และเป็นหนึ่งในแหล่งข้าวของฟิลิปปินส์ผ่านการส่งออกของไทย ความสัมพันธ์ทวิภาคียังคงมีประสิทธิภาพมากขึ้นผ่านการเจรจาและข้อตกลงในเรื่องเศรษฐกิจ, ความมั่นคง และวัฒนธรรม รวมถึงความกังวลเกี่ยวกับการค้าข้าว, การต่อสู้ยาเสพติด และการค้ามนุษย์ ทั้งนี้ ประเทศไทยมีสถานเอกอัครราชทูตในมะนิลา และสถานกงสุลกิตติมศักดิ์ในจังหวัดเซบู ในขณะที่ฟิลิปปินส์มีสถานทูตในกรุงเทพมหานคร
ฮะบีบ อัลอะญะมี

ฮะบีบ อิบน์ มุฮัมมัด อัลอะญะมี อัลบัศรี  หรือที่รู้จักกันในนาม ฮะบีบ อัลอะญะมี  และ ฮะบีบ อัลฟาริซี  เป็นชาวมุสลิม ชาวศูฟี นักสมถะ ผู้ใกล้ชิดอัลลอฮ์ และ อะฮ์ลุลอะษารมีเชื้อสายเปอร์เซีย วันที่ท่านเสียชีวิตของท่านมีการระบุไว้แตกต่างกันในแหล่งข้อมูล เช่น ฮ.ศ. 113 (ฮ.ศ. 731), ฮ.ศ. 120 (ค.ศ. 738), ฮ.ศ. 125 (ค.ศ. 743) และ ฮ.ศ. 130 (ค.ศ. 747-48) ฮะบีบ อัลอะญะมี ตั้งรกรากอาศัยอยู่ในบัศเราะฮ์ ซึ่งเป็นที่ฝังศพของท่าน ท่านเป็นลูกศิษย์ของฮะซัน อัลบัศรี ลูกศิษย์ของท่านคือ ดาวูด อัฏฏออี
ตามที่อิบน์ ฮะญัร กล่าวไว้ ฮะบีบเป็นผู้รายงานหะดีษที่มั่นคง ท่านรายงานหะดีษจากฮะซัน อัลบัศรี, อิบน์ ซีรีน, อบูตะมามะฮ์ อัลฮุญัยมี และบะกีร อิบน์ อับดุลลอฮ์ และซุลัยมาน อัตตัยมี, ฮัมมาด อิบน์ ซะละมะฮ์, ญะอ์ฟัร อิบน์ ซุลัยมาน และมุอ์ตะมิร อิบน์ ซุลัยมาน รายงานหะดีษจากท่าน 
ชีวประวัติ.
มีข้อมูลไม่เพียงพอเกี่ยวกับครอบครัวและชีวประวัติของท่าน แต่เดิมท่านมาจากเปอร์เซีย อะบูลฟัยฎ์ อัลมะนูฟี บันทึกว่าท่านเป็นโอรสของกษัตริย์องค์หนึ่ง แต่ก็ไม่มีการอ้างอิงแหล่งที่มา มีข่าวลือว่าฮะบีบมีส่วนร่วมในการค้าขายและกินดอกเบี้ย ก่อนที่ท่านจะหันไปหาศูฟี ("ตะเศาวุฟ)"
อุบัย อิบน์ กะอบ์

อุบัย อิบน์ กะอบ์ (เสียชีวิตใน ค.ศ. 649) หรือที่รู้จักในนาม อะบูมุนซิร เป็นเศาะฮาบะฮ์ของนบีมุฮัมมัด และบุคคลที่ได้รับการยกย่องอย่างสูงในหมู่มุสลิมยุคแรก
ธัญพิสิษฐ์ คุขะละโม

ธัญพิสิษฐ์ คุขะละโม เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองกลางตัวรุก ให้กับพิษณุโลก ในไทยลีก 3 และยังเคยทำหน้าที่ในตำแหน่งปีก
น็อยบรันเดินบวร์ค

น็อยบรันเดินบวร์ค  แปลว่า "บรันเดินบวร์คใหม่" เป็นเมืองในรัฐเมคเลินบวร์ค-ฟอร์พ็อมเมิร์น ประเทศเยอรมนี ตั้งอยู่บนชายฝั่งด้านทิศเหนือของทะเลสาบท็อลเล็นเซอ
น็อยบรันเดินบวร์คเป็นเมืองที่อุดมด้วยสถาปัตยกรรมกอทิกก่ออิฐแบบสมัยกลาง และมีกำแพงป้องกันข้าศึกสถาปัตยกรรมกอทิกก่ออิฐที่ได้รับการอนุรักษ์ไว้ในสภาพดีที่สุดของโลก
ยิมนาสติกแทรมโพลีนชิงแชมป์โลก 2023

การแข่งขันยิมนาสติกแทรมโพลีนชิงแชมป์โลก 2023  จัดขึ้นที่อารีน่าเบอร์มิงแฮม เบอร์มิงแฮม ประเทศอังกฤษ ตั้งแต่วันที่ 9 ถึง 12 พฤศจิกายน ค.ศ. 2023 การแข่งขันครั้งนี้เป็นการแข่งขันรอบคัดเลือกหลักสำหรับโอลิมปิกฤดูร้อน 2024
ประเทศที่เข้าร่วมแข่งขัน.
<templatestyles src="Div col/styles.css"/>
ยิมนาสติกสากลชิงแชมป์โลก 2023

การแข่งขันยิมนาสติกสากลชิงแชมป์โลก 2023  จัดขึ้นที่เมืองแอนต์เวิร์ป ประเทศเบลเยียม ที่สปอร์ตปาเลส์ ตั้งแต่วันที่ 30 กันยายน ถึง 8 ตุลาคม ค.ศ. 2023 แอนต์เวิร์ปเป็นเจ้าภาพจัดการแข่งขันเป็นครั้งที่สาม ก่อนหน้านี้เมืองนี้เคยเป็นเจ้าภาพจัดการแข่งขันชิงแชมป์โลกครั้งแรกใน 1903 และอีกครั้งในปี 2013
การแข่งขันครั้งนี้เป็นการแข่งขันรอบคัดเลือกสำหรับโอลิมปิกฤดูร้อน 2024 ที่ปารีส เก้าทีมที่ดีที่สุดในรอบคัดเลือกทั้งทีมชายและหญิง (ไม่รวมทีมที่ผ่านเข้ารอบในการแข่งขันชิงแชมป์โลกปีที่แล้ว) ได้รับโควตาห้าตำแหน่งสำหรับโอลิมปิกปารีสในประเภททีม นอกจากนี้ ประเภทบุคคลจำนวนมากผ่านเข้ารอบด้วยโควต้าเสนอชื่อสำหรับการแข่งขันกีฬาโอลิมปิก
ประเทศที่เข้าร่วมแข่งขัน.
<templatestyles src="Div col/styles.css"/>
รถชี้ทิศใต้

รถชี้ทิศใต้ หรือ จื่อหนานเชอ  เป็นยานพาหนะสองล้อของจีนโบราณที่บรรทุกตัวชี้ที่เคลื่อนย้ายได้เพื่อระบุทิศใต้ไม่ว่ารถจะหันไปทางใด ตัวชี้มักอยู่รูปของตุ๊กตาหรือรูปคนที่มีแขนยื่นออกมา เชื่อว่ารถถูกใช้เป็นเข็มทิศสำหรับการเดินเรือและอาจมีวัตถุประสงค์อื่น ๆ ด้วย 
ชาวจีนโบราณประดิษฐ์รถหุ้มเกราะเมื่อศตวรรษที่ 5 ก่อนคริสตกาลเรียกว่าต้งอูเชอ  ใช้เพื่อจุดประสงค์ในการปกป้องนักรบในสมรภูมิ รถศึกของจีนได้รับการออกแบบให้เป็นรถป้องกันประเภทหนึ่งที่มีหลังคาคล้ายเพิง ใช้สำหรับแล่นบนกำแพงป้อมปราการของเมืองเพื่อป้องกันป้อมปราการจากทหารข้าศึกที่ขุดอุโมงค์อยู่ด้านล่างเพื่อบั่นทอนรากฐานของกำแพง รถศึกของจีนในยุคต้นกลายเป็นพื้นฐานของเทคโนโลยีในการสร้างรถชี้ทิศใต้ของจีนโบราณ
มีตำนานเกี่ยวกับรถชี้ทิศใต้ในยุคต้น ๆ แต่รถชี้ทิศใต้ที่มีบันทึกถึงการสร้างที่เชื่อถือได้เป็นครั้งแรก ถูกสร้างขึ้นโดยม้ากิ้น (馬鈞 "หม่า จฺวิน"; ป. ค.ศ. 200 - 265) วิศวกรเครื่องกลชาวจีนของรัฐวุยก๊กในยุคสามก๊ก ปัจจุบันไม่มีรถโบราณหลงเหลืออยู่ แต่มีตำราจีนโบราณจำนวนมากที่ยังหลงเหลืออยู่ที่มีการกล่าวถึงรถเหล่านี้ กล่าวว่ารถเหล่านี้ถูกใช้เป็นระยะ ๆ จนถึงราวปี ค.ศ. 1300 ตำราบางส่วนมีข้อมูลเกี่ยวกับส่วนประกอบภายในและกลไกการทำงาน 
อาจมีรถชี้ทิศใต้หลายประเภทที่มีกลไกการทำงานที่แตกต่างกัน ในรถส่วนใหญ่หรือทั้งหมด ล้อที่หมุนบนพื้นจะมีผลต่อกลไกเฟืองเพื่อให้ตัวชี้ยังคงเล็งตำแหน่งที่ถูกต้อง กลไกนี้ไม่มีแม่เหล็กและไม่สามารถตรวจจับทิศทางว่าเป็นทิศใต้ได้โดยอัตโนมัติ ตัวชี้ถูกเล็งตำแหน่งไปทางทิศใต้ด้วยมือเมื่อเริ่มต้นเดินทาง ต่อมาเมื่อรถเลี้ยว กลไกจะหมุนตัวชี้ให้สัมพันธ์กับตัวรถเพื่อตอบสนองต่อการเลี้ยวและให้ตัวชี้ยังคงเล็งไปยังทิศทางที่คงที่คือทางทิศใต้ ดังนั้นกลไกนี้จึงทำสิ่งที่เป็นเหมือนการเดินเรือรายงาน (dead reckoning) ประเภทหนึ่ง ซึ่งมีแนวโน้มทำให้เกิดความคลาดเคลื่อนสะสมและความไม่แน่นอน กลไกของรถบางคันอาจมีเฟืองท้าย
ยิมนาสติกลีลาชิงแชมป์โลก 2023

การแข่งขันยิมนาสติกลีลาชิงแชมป์โลก 2023  จัดขึ้นระหว่างวันที่ 23 ถึง 27 สิงหาคม ค.ศ. 2023 ที่เมืองบาเลนเซีย ประเทศสเปน ในเฟเรีย บาเลนเซีย
การแข่งขันครั้งนี้เป็นรอบคัดเลือกสำหรับโอลิมปิกฤดูร้อน 2024 ที่ปารีส ประเภทบุคคลที่มีอันดับสูงสุด 14 อันดับจากการแข่งขันรวมอุปกรณ์ (รอบคัดเลือก) โดยมีนักยิมนาสติกสูงสุดสองคนต่อประเทศ และประเภททีม 5 อันดับแรก ไม่รวมทีมที่ผ่านเข้ารอบในการแข่งขันชิงแชมป์โลกปีที่แล้ว จะได้รับหนึ่งโควต้าสำหรับประเทศของตน
กลุ่ม.
รวมอุปกรณ์.
คะแนนสูงสุด 8 อันดับแรกในอุปกรณ์จะเข้าสู่รอบชิงชนะเลิศอุปกรณ์ทีม
โอลิมปิกโควตา.
ประเภทบุคคล 14 อันดับแรกและประเภททีมรวมอุปกรณ์ 5 ทีมอันดับแรกได้รับโควตาสำหรับโอลิมปิกฤดูร้อน 2024
ยิมนาสติกสากลเวิลด์คัพซีรีส์ 2024

การแข่งขันยิมนาสติกสากลเวิลด์คัพซีรีส์ 2024  เป็นชุดการแข่งขันที่จัดขึ้นและส่งเสริมอย่างเป็นทางการโดยสหพันธ์ยิมนาสติกนานาชาติ (FIG) ในปี ค.ศ. 2024 การแข่งขันรายการแอพพะแรทเทิสเวิลด์คัพซีรีส์ (Apparatus World Cup series) (มี 4 รายการที่จัดขึ้นในกรุงไคโร คอตต์บุส บากู และโดฮา) จะทำหน้าที่เป็นรอบคัดเลือกโอลิมปิกสำหรับโอลิมปิก 2024 ซึ่งจัดขึ้นที่ปารีส
มวยปล้ำรอบคัดเลือกโอลิมปิกโซนแพนอเมริกา 2024

การแข่งขันมวยปล้ำรอบคัดเลือกโอลิมปิก โซนแพนอเมริกา 2024 เป็นการแข่งขันกีฬามวยปล้ำรอบคัดเลือกระดับภูมิภาคครั้งแรกสำหรับโอลิมปิกฤดูร้อน 2024 การแข่งนี้จัดขึ้นตั้งแต่วันที่ 28 กุมภาพันธ์ถึง 1 มีนาคม ค.ศ. 2024 ที่เอ็กซ์โป มุนโด อิมพีเรียล ในเมืองอากาปุลโก ประเทศเม็กซิโก
สรุปผลการคัดเลือก.
นักกีฬา 36 คนผ่านเข้ารอบในโอลิมปิกฤดูร้อน 2024 ที่ปารีส โดยให้สองโควต้าสำหรับแต่ละรุ่นน้ำหนัก แต่ละโควต้าจะถูกจัดสรรให้กับคณะกรรมการโอลิมปิกแห่งชาติที่เกี่ยวข้อง และไม่ใช่สำหรับผู้แข่งขันที่ผ่านเข้ารอบในการแข่งขันรอบคัดเลือกไปแล้ว
ประเทศฮอนดูรัสในโอลิมปิกฤดูร้อน 2024

ประเทศฮอนดูรัส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาฮอนดูรัสได้ปรากฏตัวในกีฬาโอลิมปิกฤดูร้อนทุกครั้ง ยกเว้น สองครั้ง ได้แก่ มิวนิค 1972 และ มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ ครั้งนี้จะเป็นครั้งที่ 13 ติดต่อกันของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
มวยปล้ำ.
ผลการแข่งขันดังนี้
วิศวฮินดูบริษัท

วิศวฮินดูบริษัท (อักษรโรมัน: Vishva Hindu Parishad, VHP; #เปลี่ยนทาง) เป็นองค์กรฮินดูฝ่ายขวาของอินเดียที่อิงตามชาตินิยมฮินดู ก่อตั้งใน ค.ศ. 1964 โดย M. S. Golwalkar และ S. S. Apte ร่วมกับ Swami Chinmayananda โดยมีเป้าหมายให้ "จัดระเบียบ รวบรวมสังคมฮินดู และรับใช้กับปกป้องฮินดูธรรม"องค์กรนี้สถาปนาขึ้นเพื่อสร้างและบูรณะโบสถ์พราหมณ์ และจัดการปัญหาเรื่องการเชือดพลีวัวและการเข้ารีตศาสนา วิศวฮินดูบริษัทเป็นสมาชิกของกลุ่มสังฆบริวาร ตระกูลองค์กรชาตินิยมฮินดูที่นำโดย RSS
วิศวฮินดูบริษัทถูกวิจารณ์จากการมีส่วนร่วมในความรุนแรงต่อมุสลิมในประเทศอินเดีย โดยเฉพาะในบทบาทต่อเหตุการณ์การทำลายมัสยิดบาบรีใน ค.ศ. 1992 ในกรณีพิพาทอโยธยา
คอมคาสต์

คอมคาสต์ คอร์ปอเรชั่น  หรือชื่อทางการค้า คอมคาสต์  เป็นกลุ่มบริษัทโทรคมนาคมและสื่อข้ามชาติของสหรัฐอเมริกา ก่อตั้งเมื่อวันที่ 28 มิถุนายน พ.ศ. 2506 โดยราล์ฟ เจ. โรเบิร์ตส์
คอมคาสต์เป็นบริษัทแม่ของเอ็นบีซียูนิเวอร์แซลและสกายกรุ๊ป
เคต ยาเซวิช

แคทเธอรีน มาร์กาเรต ยาเซวิช (อักษรโรมัน: Katherine Margaret Jacewicz; 6 เมษายน ค.ศ. 1985 –) เป็นผู้ตัดสินฟุตบอลชาวออสเตรเลีย เธอได้อยู่ในรายชื่อของฟีฟาครั้งแรกใน ค.ศ. 2011
อาชีพผู้ตัดสิน.
ยาเซวิชเริ่มเป็นผู้ตัดสินเมื่ออายุ 13 ปีเมื่อทีมของพี่ชายของเธอต้องการผู้ตัดสิน
หลังจากได้รับแต่งตั้งให้เป็นผู้ตัดสินในการแข่งดับเบิลยูลีกแกรนด์ไฟนอล 2019 ก็เป็นรอบชิงชนะเลิศครั้งที่เก้าของเธอจากสิบเอ็ดฤดูกาลแรกของดับเบิลยูลีก ซึ่งได้รับการเปลี่ยนชื่อใน ค.ศ. 2021 เป็นเอลีกหญิง
เธอได้เป็นผู้ตัดสินของฟีฟาใน ค.ศ. 2011 และรับผิดชอบการแข่งฟุตบอลโลกหญิงอายุไม่เกิน 17 ปี 2016 รอบชิงชนะเลิศ ที่ประเทศจอร์แดน
ยาเซวิชได้รับเลือกให้เป็นหนึ่งใน 27 ผู้ตัดสินสำหรับฟุตบอลโลกหญิง 2019 เธอเป็นผู้ตัดสินการแข่งสองนัด รวมถึงการปะทะรอบ 16 ทีม ระหว่างสวีเดนกับแคนาดา
ส่วนในเอลีก ฤดูกาล 2019–2020 ยาเซวิชกลายเป็นผู้หญิงคนแรกที่เป็นผู้ตัดสินการแข่งในเอลีกเมื่อเธอดูแลการแข่งระหว่างทีมเมลเบิร์นซิตีกับนิวคาสเซิลเจตส์
เมื่อวันที่ 9 มกราคม ค.ศ. 2023 ฟีฟาได้แต่งตั้งเธอให้เป็นผู้ตัดสินสำหรับฟุตบอลโลกหญิง 2023 ที่ประเทศออสเตรเลีย เธอเป็นผู้ตัดสินการแข่งสองนัด รวมถึงรอบ 16 ทีมสุดท้ายที่ปะทะกัน ระหว่างโคลอมเบียกับจาเมกา
ฝูหรง (อำเภอหย่งชุ่น)

ฝูหรง  เป็นเมืองในอำเภอหย่งชุ่น จังหวัดเซียงซี มณฑลหูหนาน เมืองฝูหรงได้รับการประชาสัมพันธ์ในชื่อ เมืองโบราณฝูหรง เป็นสถานที่ท่องเที่ยวในแถบภูเขาทางตะวันตกเฉียงเหนือของมณฑลหูหนาน ราวกึ่งกลางระหว่างอำเภอเฟิ่งหวงและนครจางเจียเจี้ยที่เป็นจุดหมายท่องเที่ยวยอดนิยม เมืองฝูหรงมีชื่อเสียงในด้านความสวยงามของทัศนียภาพ ตั้งอยู่บนหน้าผาเหนือน้ำตกที่ตกลงสู่แม่น้ำโหย่ว
เมืองฝูหรงเดิมรู้จักในชื่อหวางชุน  แต่เปลี่ยนชื่อใหม่เป็นฝูหรงตามความสำเร็จของภาพยนตร์ชื่อดังในปี พ.ศ. 2529 เรื่อง "ฝูหรงเจิ้น" (Hibiscus Town) ชาวถู่เจียเป็นผู้อยู่อาศัยดั้งเดิมของเมืองหวางชุน เมืองฝูหรงในปัจจุบันประกอบด้วยชาวถู่เจียและชาวจีนฮั่นอาศัยอยู่ร่วมกัน
เมืองฝูหรงตั้งอยู่บนทางรถไฟความเร็วสูงจางเจียเจี้ย-จี๋โฉ่ว-หฺวายฮฺว่าที่เปิดในช่วงปลายปี พ.ศ. 2564
มิชชาเอล ซอร์ค

มิชชาเอล ซอร์ค (เกิด 25 สิงหาคม 1962) เป็นอดีตนักฟุตบอลอาชีพชาวเยอรมันที่เล่นในตำแหน่งกองกลางตัวกลาง
เขาได้รับฉายาว่า "ซูซี" ในช่วงต้นอาชีพเนื่องจากผมของเขายาว เขาใช้เวลาทั้งอาชีพเล่นให้แก่โบรุสซีอาดอร์ทมุนท์ ลงเล่น 572 นัดตลอด 17 ฤดูกาล และยิงได้ 159 ประตู
ต่อมาหลังจากเลิกเล่นฟุตบอลอาชีพ ซอร์ครับหน้าที่เป็นผู้อำนวยการกีฬาของสโมสรก่อนจะวางมือหลังจบฤดูกาล 2021–2022 โดยเซบัสทีอัน เคล อดีตกัปตันทีมเข้ามารับหน้าที่แทน
ระดับสโมสร.
ซอร์คเกิดที่ดอร์ทมุนท์ ลงเล่นบุนเดิสลีกา 463 นัดให้แก่โบรุสซีอาดอร์ทมุนท์ (สถิติของสโมสร) ระหว่าง ค.ศ. 1981–1998 และเป็นกัปตันทีมอยู่หลายปีด้วย เขายังติดอันดับดาวยิงสูงสุดตลอดกาลเป็นอันดับ 2 ของสโมสรด้วย ส่วนหนึ่งเป็นเพราะความสามารถในการยิงลูกโทษที่ยอดเยี่ยมของเขา เขาประเดิมสนามระดับอาชีพเมื่อวันที่ 24 ตุลาคม 1981 โดยออกไปเยือนแล้วแพ้ต่อเจ้านกนางนวลเอ็สเฟา แวร์เดอร์เบรเมิน 0–2 ก่อนจะกลายเป็นตัวเลือกแรกนับตั้งแต่ฤดูกาลที่ 2 เป็นต้นมา
ในช่วงบั้นปลายอาชีพของซอร์ก ความสำเร็จที่ยิ่งใหญ่ที่สุดของเขาคือดอร์ทมุนด์ครองตำแหน่งแชมป์บุนเดสลีกา 2 สมัย รวมถึงคว้าแชมป์ยูฟ่าแชมเปียนส์ลีก ฤดูกาล 1996–97 และแชมป์อินเตอร์คอนติเนนตัลคัพ
มวยสากลรอบคัดเลือกโอลิมปิกระดับโลก 2024 รอบที่ 1

การแข่งขันมวยสากลรอบคัดเลือกโอลิมปิกระดับโลก 2024 รอบที่ 1  สำหรับกีฬามวยสากลในโอลิมปิกฤดูร้อน 2024 ที่ปารีส ประเทศฝรั่งเศส จัดขึ้นที่ บุสโตอาร์ซีซีโอ ประเทศอิตาลี ตั้งแต่วันที่ 3 ถึง 11 มีนาคม ค.ศ. 2024
ประเทศอาเซอร์ไบจานในเวิลด์เกมส์ 2022

ประเทศอาเซอร์ไบจาน เข้าร่วมแข่งขันในเวิลด์เกมส์ 2022 ที่เมืองเบอร์มิงแฮม สหรัฐ ตั้งแต่วันที่ 7 ถึง 17 กรกฎาคม พ.ศ. 2565 มีนักกีฬาอาเซอร์ไบจานเข้าร่วมแข่งขัน 15 คนใน 3 ชนิดกีฬา
ผู้เข้าร่วมแข่งขัน.
ต่อไปนี้เป็นรายการจำนวนผู้เข้าแข่งขันในครั้งนี้
ประเทศบาห์เรนในเวิลด์เกมส์ 2022

ประเทศบาห์เรน เข้าร่วมแข่งขันในเวิลด์เกมส์ 2022 ที่เมืองเบอร์มิงแฮม สหรัฐ ตั้งแต่วันที่ 7 ถึง 17 กรกฎาคม พ.ศ. 2565 มีนักกีฬาบาห์เรนเข้าร่วมแข่งขัน 3 คนใน 3 ชนิดกีฬา
ผู้เข้าร่วมแข่งขัน.
ต่อไปนี้เป็นรายการจำนวนผู้เข้าแข่งขันในครั้งนี้
บูล นากาโนะ

เคอิโกะ อาโอกิ (Keiko Aoki, 青木 恵子, อาโอกิ เคอิโกะ, née นากาโนะ (中野) เกิดเมื่อวันที่ 8 มกราคม พ.ศ. 2511) เป็นนักมวยปล้ำอาชีพชาวญี่ปุ่นที่เกษียณแล้ว และนักกอล์ฟมืออาชีพ รู้จักกันในนาม บูล นากาโนะ (Bull Nakano, ブル中野, บูรูนากาโนะ) เธอเริ่มแข่งขันใน All Japan Women's Pro-Wrestling (AJW) เมื่อยังเป็นวัยรุ่นภายใต้ชื่อสังเวียน บูล นากาโนะ ในฐานะนักมวยปล้ำ เธอเป็นตัวร้าย ซึ่งมักจะร่วมทีมกับที่ปรึกษาของเธอ ดัมพ์ มัตสึโมโตะ ในญี่ปุ่น เธอได้แชมป์ทั้งเดี่ยวและแท็กทีมของ AJW หลายครั้ง หลังจากที่บริษัทเลิกกิจการในช่วงต้นทศวรรษ 1990 เธอได้เดินทางไปอเมริกาเหนือ ซึ่งเธอได้เข้าร่วม Consejo Mundial de Lucha Libre (CMLL) ของประเทศเม็กซิโกเป็นครั้งแรก และกลายเป็นแชมป์โลกหญิงคนแรก ในปี 1994 เธอเดินทางไปยัง World Wrestling Federation (WWF) หรือ WWE ในปัจจุบัน ซึ่งเธอได้บาดหมางกับ Alundra Blayze ในการชิงแชมป์ WWF Women's Championship หลังจากครองตำแหน่งได้ครั้งหนึ่ง เธอยังได้ร่วม World Championship Wrestling (WCW) อีกด้วย ในปี 1998 นากาโนะเริ่มแข่งขันในฐานะนักกอล์ฟมืออาชีพ และในปี 2006 เธอได้เข้าร่วมทัวร์กับ Ladies Professional Golf Association (LPGA) ในปี 2024 เธอได้รับการเสนอชื่อจาก WWE ให้เข้าสู่หอเกียรติยศ WWE Hall of Fame